เนื่องในโอกาสวันพ่อแห่งชาติ ปีนี้ครอบครัวเราแวะมาพักผ่อนที่พัทยา เพื่อนสาวคนสนิทชาวพัทยาเลยแนะนำบุฟเฟต์ BBQ Seafood ของ "Mercure Hotel Pattaya" ซึ่งมีโปรโมชั่นมื้อเย็นอยู่ที่หัวละ 599 บาท เราไม่รอช้าโทรสำรองที่นั่งล่วงหน้า อันที่จริงทางโรงแรมแจ้งว่าสามารถวอล์คอินเข้ามาได้ แต่เพื่อความชัวร์สมาชิกเรากลุ่มใหญ่สิบกว่าคนเลยจองไว้ก่อนจะดีกว่า ทางโรงแรมจึงโทรกลับมาแจ้งว่า เนื่องในวาระพิเศษวันพ่อ คุณพ่อกินฟรีเพียงแค่โชว์บัตรประชาชน แถมลดราคาให้ 15% เหลือเพียง 5 ร้อยต้น ๆ อ่อ ลืมบอกไปราคานี้เนทแล้วนะคะ แต่ยังไม่รวมเครื่องดื่ม เมื่อไปถึงโรงแรม โรงแรมแจ้งว่าจัดที่นั่งที่ดีที่สุดให้เป็นริมสระน้ำ แต่สมาชิกเราเดินกันมาไกลค่ะ เหงื่อออก (แฮะ ๆๆ รถตู้หลงค่ะ และรถติดมาก เลยต้องเดินลงค่ะ) เลยขอย้ายมาโซนห้องแอร์ เย็นสบายค่ะ แต่บรรยากาศ แบบห้องอาหารปกติค่ะ  จากนั้นพนักงานแจ้งว่าถ้าจ่าย 550 บาท จะรวม Buffet Softdrink เข้าไปด้วยค่ะ พวกเราจึงเลือกโปรราคานี้แทน


บุฟเฟต์มีโซน BBQ Seafood มีทั้งกุ้ง กั้ง หอย มีพนักงานคอยย่างให้ค่ะ โดยรวมสมาชิกว่ากั้งพอใช้ได้ค่ะ แต่เราเจอกุ้งไม่ค่อยสดค่ะ สมาชิกบางคนว่าหอยก็ยังไม่สดมาก น้ำจิ้มซีฟู๊ดปานกลางค่ะยังไม่โดนใจเราเท่าไร แต่น่าเสียดายไม่มีปลาหมึกของโปรดเรา ก่อนกลับพนักงานสอบถามฟีดแบคค่ะ เราเลยรีเควทไป น่าเสียดายนะคะ เหมือนเป็นเมนูชูโรงแต่ยังไม่เด็ดเท่าไร

นอกจากนี้ยังมีโซน Seafood on Ice โซนสลัดบาร์ ชีส แฮม ขนมปัง ยำไส้กรอก ยำต่าง ๆ โซนอาหารไทยอย่างข้าวผัด แกงเขียวหวาน 

โซนอาหารฝรั่ง อย่างมันฝรั่งอบ ข้าวโพดต้มซอสครีม เสต็กหมูราดย้ำเกรวี่เมนูนี้อร่อยค่ะเราชอบมาก ไส้กรอกอิตาเลียนคุณภาพดี อร่อยจนต้องเบิ้ล

มุมอาหารญี่ปุ่นพวกซูชิหน้าต่าง ๆ โซนผัด หมี่พวกเส้น เนื้อสัตว์และผักต่าง ๆ ซึ่งเลือกหยิบได้ตามใจชอบและส่งให้พนักงานผัด ผัดออกมาเป็นหมี่ผัดขี้เมาพริกไทยดำรสแซ่บผัดได้หอมอาร่อยค่ะ

ปิดไทยด้วยโซนของหวานทั้งขนมน้ำดอกไม้ เราว่าหอมดีนะคะ แต่เนื้อออกแข็งเหมือนตากลมไว้นาน ฟักทองกะทิถั่วแดง เค้กส้ม เค้กชอคโกแลต คัสตารด์เค้ก อร่อยค่ะ มูสชอคโกแลต ส่วนไฮไลท์ของหวานคือเครปใส่กล้วย เลือกรสไอศกรีมได้ตามใจชอบ สมาชิกลงความเห็นว่าอร่อยค่ะ ต้องเบิ้ลกันเกือบทุกคน

โดยรวมอาหารอร่อยเป็นบางอย่างค่ะ บางอย่างปานกลาง และอาหารทะเลที่มีไม่สดบ้าง แต่ก็ถือว่าพอใช้ได้ แต่โรงแรมนี้บริการดีมาก ๆ ค่ะ เลยถือว่าถัว ๆ กันไป